Diego Forlán
Diego Forlán (Montevideo, 19. svibnja 1979.) nogometaš je kluba Cerezo iz Osake i urugvajski reprezentativac. Igra na poziciji napadača. Njegov je otac, Pablo Forlán, bivši urugvajski reprezentativac (nastupio na SP-ima 1966. i 1974.) i današnji nogometni trener.

Za reprezentaciju je Diego Forlán debitirao 2002., a iste je godine sudjelovao i na Svjetskom prvenstvu u Južnoj Koreji i Japanu. Sa 7 postignutih pogodaka bio je drugi strijelac južnoameričkih kvalifikacija za Svjetsko prvenstvo 2010.

Mlade nogometne godine proveo je u Peñarolu, Danubiu te argentinskom Independienteu, klubu za koji je nastupao i njegov djed Juan Carlos Corazo. Nakon četiri seniorske sezone u Independienteu, 2002. je potpisao za Manchester United, gdje je u dvije godine zabilježio 95 nastupa, uz samo 17 pogodaka te je 2004. prodan u španjolski Villarreal. Već u prvoj sezoni postao je najbolji strijelac La Lige sa 25 postignutih pogodaka i pomogao osigurati novom klubu mjesto u Ligi prvaka. Godine 2007. prešao je u madridski Atlético, gdje je s 32 pogotka u 33 susreta sezone 2008./09. ponovo ponio Trofej Pichichi za najboljeg strijelca lige. 

Sezone 2011./12. potpisuje za Inter Milano.

Nagrade

Klub 
Manchester United
FA Premier Liga (1): 2002./03.
FA kup (1): 2003./04.
FA Community Shield (1): 2003.

Villarreal
UEFA Intertoto kup (1): 2004.

Atletico Madrid
UEFA Europa League (1): 2009./10.
UEFA Super Cup (1): 2010.

Osobna priznanja 
Zlatna lopta (1): 2010.
Europska Zlatna kopačka (2): 2004./05.*, 2008./09.
Trofej Pichichi (2): 2004./05., 2008./09.

(* zajedno s Thierryjem Henryjem)

Izvori

Vanjske poveznice 
 Profil  na goal.com 
 Statistika  na fifa.com

Ostali projekti 

Urugvajski fudbaleri
Fudbaleri ili nogometaši Manchester Uniteda
Fudbaleri ili nogometaši Atlético Madrida
Fudbaleri ili nogometaši Intera
Južnoamerički prvaci u fudbalu
Fudbaleri ili nogometaši Villarreala